Diari Oficial de la Generalitat Valenciana


Sumari del DOGV 827, del 18-05-1988 (1988/811142)

ORDRE de 6 de maig de 1988, de la Conselleria de Cultura, Educació i Ciència, per la qual es convoca la concessió de subvencions a Confederacions i Federacions d'Estudiants no Universitaris de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/06/(1)/dof/vci/html**

### Dades del document

Número de DOGV
:   827

Data del DOGV
:   18-05-1988

Secció del DOGV
:   DISPOSICIONS GENERALS

Número del document
:   1988/811142


Data del document
:   06-05-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de maig de 1988, de la Conselleria de Cultura, Educació i Ciència, per la qual es convoca la concessió de subvencions a Confederacions i Federacions d'Estudiants no Universitaris de la Comunitat Valenciana.  
La Llei orgànica 8/85 de 3 de juny, reguladora del Dret a l?Educació reconeix el dret d'associació dels estudiants i la participació d'aquests en la programació general de l?Educació.  
Per a desplegar el text normatiu abans esmentat el Govern Valencià aprovà el Decret 127/86, de 20 d'octubre, pel qual es regulen les Associacions d'Alumnes i les Federacions i Confederacions d'aquestes entitats en el nivell local o en àmbits territorials més amplis.  
Com que es propòsit de la Conselleria de Cultura, Educació i Ciència promoure la participació dels estudiants en el sistema educatiu, es dicta aquesta Ordre que té per objectiu regular les subvencions a les Federacions i Confederacions com a organitzacions a través de les quals s'articula el moviment estudiantil en l?àmbit de la Comunitat Valenciana.  
Per tot aixà, i fent ús de les facultats que em confereixen l'article 35 de la Llei 5/1983, de 30 de desembre, de Govern Valencià, i el text únic refós del Reglament Orgànic i Funcional de la Conselleria de Cultura, Educació i Ciència, publicat per Decret del Consell 95/1987, de 17 d'agost (DOGV nº 649, de 27 d'agost de 1987)  
ORDENE:  
Article primer  
Es fa pública la convocatòria per a la concessió de subvencions a Confederacions i Federacions d'estudiants no Universitaris i s'aproven les bases per les quals es regeix aquesta convocatòria, incloses com a annex en aquesta Ordre.  
Article segon  
Les subvencions concedides d'acord amb aquesta Ordre s'abonaran amb càrrec a les aplicacions pressupostàries següents:  
- Programa d'activitats 51.53.015.9.  
- Programa d'equipaments 92.35.427.257.9  
DISPOSICIONS FINALS  
Primera  
Es facultada la Direcció General de Joventut perquè, en l?àmbit de les seues competències, dicte les instruccions que considere necessàries per fer efectiu el que disposa aquesta Ordre.  
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 6 de maig de 1988.  
El Conseller de Cultura, Educació i Ciència,   
CEBRIÀ CISCAR I CASABAN  
ANNEX  
BASES DE LA CONVOCATORIA  
La Conselleria de Cultura, Educació i Ciència, en funció de les disponibilitats pressupostàries i a proposta de la Direcció General de Joventut, procedirà a la concessió de subvencions a Confederacions i Federacions d'Estudiants no Universitaris per a les finalitats i en les condicions que s'hi especifiquen.  
1. Beneficiaris.  
Podran sol·licitar subvencions les Confederacions i Federacions d'estudiants no universitaris legalment constituïdes que reunesquen els requisits següents:  
a) Tenir establerta la seu a la Comunitat Valenciana.  
b) Que estinguen integrades per Associacions d'Alumnes que figuren inscrites als Censos establerts amb aquest objectiu.  
c) Que agrupen un mínim de 5 Associacions d'Alumnes.  
2. Objecte de la Convocatòria.  
1. Programes d'activitats dirigides a:  
a) Assistir els estudiants pel que fa a educació no universitària.  
b) Col·laborar en les activitats educatives dels Centres.  
c) Facilitar la representació i la participació dels estudiants en els Consells Escolars dels Centres Públics i concertats i en altres òrgans col·legiats.  
2. Contribuir a les despeses d'infrastructura i posada en funcionament de les Federacions i Confederacions.  
3. Criteris de valoració.  
La concessió d'ajudes s'efectuarà tenint en compte els criteris de preferència:  
a) Que es tracte d'activitats a desplegar per Federacions o Confederacions d'estudiants que ostenten més àmplia representació per raons d'afiliació a la Comunitat Valenciana.  
b) Que es tracte d'activitats a desplegar per diverses Federacions i/o Confederacions d'estudiants mitjançant un projecte comú d'acció coordinada.  
4. Sol·licituds.  
Les sol·licituds es presentaran als Serveis Territorials de Cultura i Educació i hom aportarà la documentació següent:  
a) Instància en imprès normalitzat que serà facilitada pels Serveis Territorials de Cultura i Educació.  
b) Projecte d'activitats/equipaments per al qual se sol·licita l'ajuda, i pressupost per al seu finançament.  
c) Certificació del Cens d?associacions d'Alumnes en què consten les Federacions, o si escau Associacions d'Alumnes que les integren.  
5. Termini de presentació de sol·licituds.  
El termini d'admissió de sol·licituds per a l?exercici 1988 serà de 30 dies hàbils d'ençà de la data de publicació d'aquesta convocatòria en el Diari Oficial de la Generalitat Valenciana.  
6. Resolució de la Convocatòria.  
Correspondrà al Conseller de Cultura, Educació i Ciència la resolució d'aquesta convocatòria, a proposta d'una Comissió avaluadora que la integraran:  
- El Secretari General de la Conselleria de Cultura, Educació i Ciència, o persona en qui delegue.  
- El Director General de Joventut.  
- El Director General de Centres i Promoció Educativa.  
- Un representant de cadascuna de les dues Confederacions o Federacions d'Estudiants de més implantació a la Comunitat Valenciana.  
7. Obligacions dels beneficiaris.  
1. Els beneficiaris de subvencions resten obligats a:  
a) Comunicar les modificacions que es produesquen en el desplegament del programa subvencionat.  
b) Presentar declaració de subvencions rebudes d'altres entitats.  
c) Admetre la presència d'avaluadors nomenats per la Conselleria de Cultura, Educació i Ciència.  
d) Fer constar en la publicitat, impresos, etc. corresponents als programes de subvencions, la col·laboració de la Conselleria de Cultura, Educació i Ciència.  
e) Justificar la subvenció rebuda en la forma que reglamentàriament es determine.  
2. La Conselleria de Cultura, Educació i Ciència, a proposta de la Direcció General de Joventut podrà anul·lar totalment o parcialment la subvenció atorgada quan l'activitat no s'haja realitzat en la forma prevista en el programa de sol·licitud.


Còpia Permalink ELI